CELEX: 22017D0028
Language: sl
Date: 2015-07-10 00:00:00
Title: Sklep Skupnega odbora EGP št. 188/2015 z dne 10. julija 2015 o spremembi Priloge XIII (Promet) k Sporazumu EGP [2017/28]

12.1.2017   
               
               
                  SL
               
               
                  Uradni list Evropske unije
               
               
                  L 8/20
               
            SKLEP SKUPNEGA ODBORA EGP
      št. 188/2015
      z dne 10. julija 2015
      o spremembi Priloge XIII (Promet) k Sporazumu EGP [2017/28]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Direktivo 2009/123/ES Evropskega parlamenta in Sveta z dne 21. oktobra 2009 o spremembah Direktive 2005/35/ES o onesnaževanju morja z ladij in uvedbi kazni za kršitve (1) je treba vključiti v Sporazum EGP.
               
            
                  (2)
               
               
                  Prilogo XIII k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Priloga XIII k Sporazumu EGP se spremeni:
      
                  1.
               
               
                  prilagoditveno besedilo točke 56v (Direktiva 2005/35/ES Evropskega parlamenta in Sveta) se črta;
               
            
                  2.
               
               
                  v točki 56v (Direktiva 2005/35/ES Evropskega parlamenta in Sveta) se doda:
                  „, kakor jo spreminja:
                  
                              —
                           
                           
                              
                                 32009 L 0123: Direktiva 2009/123/ES Evropskega parlamenta in Sveta z dne 21. oktobra 2009 (UL L 280, 27.10.2009, str. 52).“
                           
                        
            Člen 2
      Besedilo Direktive 2009/123/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 11. julija 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju, 10. julija 2015
         
            
               Za Skupni odbor EGP
            
            
               Predsednik
            
            Atle LEIKVOLL
         
      
      
         (1)  UL L 280, 27.10.2009, str. 52.
      
         (*1)  Navedene so ustavne zahteve.
      
         PRILOGA
         
            SKUPNA IZJAVA POGODBENIC
         
         
            o Sklepu Skupnega odbora EGP št. 188/2015 z dne 10. julija 2015 o vključitvi Direktive 2009/123/ES Evropskega parlamenta in Sveta v Sporazum EGP
         
         
            „Direktiva 2009/123/ES Evropskega parlamenta in Sveta temelji na členu 80 PES (zdaj člen 100 PDEU). Njen namen je izboljšati pomorsko varnost in okrepiti varstvo morskega okolja. To je treba doseči z uporabo pravnih sredstev, določenih v kazenskem pravu. Pogodbenice so se dogovorile, da se ta direktiva vključi v Sporazum EGP. Pogodbenice se strinjajo, da vključitev Direktive 2009/123/ES ne vpliva na področje uporabe Sporazuma EGP, in ugotavljajo, da lahko od začetka veljavnosti PDEU zakonodajalec EU sprejema minimalna pravila na podlagi člena 83(2) PDEU glede opredelitve kaznivih dejanj in sankcij na posameznem področju politike EU, če se to 'izkaže […] nujno zaradi zagotovitve učinkovitega izvajanja politike Unije na področju, za katero veljajo harmonizacijski ukrepi'. Prihodnji zakonodajni ukrepi, sprejeti na podlagi člena 83(2), ne bodo relevantni za EGP.“